
R E F E R A T   D E  A P R O B A R E
aprobarea Documentației tehnico-economice, a indicatorilor tehnico-economici și a Devizului General, faza Proiect Tehnic, aferente obiectivului de investiții din cadrul proiectului „Creșterea eficienței energetice și gestionarea inteligentă 
a energiei în cadrul Liceului Teoretic Avram Iancu Brad – sală de sport
 și săli de clasă”  propus spre finanțare prin Programul Regional 
Vest 2021-2027, Intervenția regională 3.1.C - Eficiență 
energetică - clădiri publice, SMIS 334327


La nivelul Municipiului Brad, prin Hotărârea Consiliului Local nr. 123/2024, a fost aprobată Lista de proiecte prioritare din Strategia Integrată de Dezvoltare Urbană a Municipiului Brad 2021-2027 finanțabile din Programul Regional Vest 2021-2027 – OS 2.1. – IR 3.1.C Eficiență energetică - clădiri publice.
Programul Regional Vest 2021-2027 (PR Vest) reprezintă principalul instrument de finanțare din fonduri europene în cadrul Regiunii de Dezvoltare Vest alcătuită din 4 județe: Arad, Caraș-Severin, Hunedoara și Timiș. 
Prin Programul Regional Vest 2021-2027 a fost lansat Ghidul Solicitantului de finanțare privind Prioritatea 3 - Regiune cu orașe prietenoase cu mediul, Obiectivul specific 2.1 – Promovarea eficienței energetice și reducerea emisiilor de gaze cu efect de seră. 
Prin această intervenție se urmărește creșterea eficienței energetice în clădirile publice din mediul urban din Regiunea Vest cu următoarele tipuri de funcțiuni: educaționale, sanitare și servicii sociale fără componentă rezidențială. Cele educaționale pot fi: unități de învățământ de stat antepreșcolar, preșcolar, primar, gimnazial, liceal, profesional, instituții de învățământ superior de stat, inclusiv campusuri aferente unităților de învățământ de stat.    
Viziunea strategică este ca Regiunea Vest să devină o regiune competitivă la nivel european, cu un nivel ridicat de cercetare-dezvoltare, inovare și digitalizare, capabilă să atragă și să capitalizeze investiții, conectată intern și internațional, ai cărei cetățeni beneficiază de servicii publice eficiente, în localități cu o calitate a vieții ridicată, printre acestea numărându-se clădirile publice cu funcțiune educațională. 
Termenul de depunere pentru această oportunitate de finanțare este 18.09.2024, ora 8.00.
Astfel, Municipiul Brad dorește să depună proiectul de investiție „Creșterea eficienței energetice și gestionarea inteligentă a energiei în cadrul Liceului Teoretic Avram Iancu Brad – sală de sport și săli de clasă”, SMIS 334327, în cadrul apelului de proiecte apelurile de proiecte PRV/30/PRV_P3/OP2/RSO2.1/PRV_A23 - PRV/3.1C/1.4 Eficiență energetică-clădiri publice_UAT orașe HD. 
Printre documentele obligatorii în etapa de depunere a proiectelor este Proiectul Tehnic și Hotărârea Consiliului Local de aprobare a Documentației tehnico-economice , a indicatorilor tehnico-economici și a Devizului General, faza PT.
În contextul celor de mai sus am inițiat prezentul proiect de hotărâre prin care am propus aprobarea Documentației tehnico-economice, a indicatorilor tehnico-economici și a Devizului General, faza Proiect Tehnic, aferente obiectivului de investiții din cadrul proiectului „Creșterea eficienței energetice și gestionarea inteligentă a energiei în cadrul Liceului Teoretic Avram Iancu Brad – sală de sport și săli de clasă” propus spre finanțare prin Programul Regional Vest 2021-2027, Intervenția regională 3.1.C - Eficiență energetică - clădiri publice, SMIS 334327 și îl supun spre dezbatere și aprobare plenului Consiliului Local al Municipiului Brad în forma prezentată.
            Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare ale Programului Regional Vest pentru perioada de programare 2021-2027 – DECIZIA DE PUNERE ÎN APLICARE A COMISIEI nr. 7252 din 7.10.2022 de aprobare a programului regional “Vest” pentru sprijin din partea Fondului european de dezvoltare regională în cadrul obiectivului „Investiții pentru ocuparea forței de muncă și creștere economică” pentru regiunea Vest din România, CCI 2021RO16RFPR007, ale Legii nr. 277/2021 pentru aprobarea Ordonanţei de urgenţă a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, ale O.U.G. nr. 156/2020 privind unele măsuri pentru susţinerea dezvoltării teritoriale a localităţilor urbane şi rurale din România cu finanţare din fonduri externe nerambursabile, ale Regulamentului (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, ale art. 129 alin. (1) și alin. (2) lit. b), alin. (4) lit. e) și alin. (14) din O.U.G. nr. 57/2019 privind Codul administrativ, cu modificările şi completările ulterioare.

